****

**Hysbysiad Preifatrwydd (Sut ydyn ni’n defnyddio gwybodaeth bersonol) i Staff**

**The Big Fresh Catering Company**

**Rheoliadau Diogelu Data Cyffredinol (GDPR)**

**Pwy sy’n prosesu eich gwybodaeth?**

The Big Fresh Catering Company yw rheolydd data’r wybodaeth bersonol rydych wedi’i rhoi. Mae hyn yn golygu ein bod yn penderfynu ar ddibenion prosesu unrhyw ddata personol sy’n ymwneud â chi a’ch perthnasau a’r ffordd y caiff y wybodaeth honno ei phrosesu.

Drwy roi’r wybodaeth hon i ni rydych yn rhoi caniatâd i’r wybodaeth gael ei chadw gan The Big Fresh Catering Company.

**Pam rydym yn casglu ac yn defnyddio eich gwybodaeth?**

Mae data Staff a Pherthnasau yn hanfodol i ddefnydd gweithredol The Big Fresh Catering Company. Rydym yn casglu ac yn defnyddio’r wybodaeth hon dan adran 6(1)(e) o’r GDPR sy’n nodi ‘Mae prosesu yn angenrheidiol ar gyfer perfformio tasg a gynhelir er budd y cyhoedd neu wrth arfer awdurdod swyddogol sydd gan y rheolwr’.

Yn unol â’r uchod, caiff data personol staff a’u perthnasau ei gasglu a’i ddefnyddio am y rhesymau canlynol:

* I’n galluogi i gysylltu â staff
* I’n galluogi i gysylltu â Pherthynas Agosaf mewn argyfwng

Ni chaiff y wybodaeth hon ei rhannu y tu allan i The Big Fresh Catering Company.

**Sut rydyn ni’n casglu’r wybodaeth hon?**

Rydym yn casglu’r wybodaeth hon drwy ffurflen casglu data, sy’n cael ei chwblhau gennych chi pan fyddwch yn dechrau cyflogaeth ac yna’n flynyddol.

**Am faint fydd eich gwybodaeth yn cael ei storio?**

Mae’r wybodaeth hon yn cael ei chadw tan fis Medi’r flwyddyn ganlynol, pan ofynnir i chi ei hadolygu a’i diweddaru.

**Beth yw’ch hawliau?**

Mae gennych yr hawliau canlynol

* + Hawl i gael gwybod;
  + Hawl mynediad;
  + Hawl i gywiro;
  + Hawl i ddileu;
  + Hawl i gyfyngu ar brosesu;
  + Hawl i gludadwyedd data;
  + Hawl i wrthwynebu.

Pan mae data’n cael ei brosesu ar sail eich caniatâd, mae gennych yr hawl i dynnu’r caniatâd hwn yn ôl ar unrhyw adeg.

Hefyd mae gennych yr hawl i:

* wrthwynebu prosesu data personol sy’n debygol o achosi, neu sydd yn achosi, difrod neu ofid
* atal prosesu at ddibenion marchnata uniongyrchol
* gwrthwynebu penderfyniadau’n cael eu gwneud trwy ddulliau awtomataidd
* mewn amgylchiadau penodol, ofyn bod data personol anghywir yn cael ei gywiro, ei flocio, ei ddileu neu’i ddinistrio; a
* hawl i geisio camau gwneud yn iawn, naill ai trwy Swyddfa’r Comisiynydd Gwybodaeth neu drwy’r llys

**Gwneud cais am fynediad at eich data personol**

Dan ddeddfwriaeth diogelu data, mae gennych hawl i ofyn am fynediad i’r wybodaeth rydym yn ei chadw amdanoch chi. I wneud cais am eich gwybodaeth bersonol, cysylltwch â’r Rheolwr Gyfarwyddwr.

**Lle gallwch chi gael rhagor o wybodaeth?**

Os hoffech gael rhagor o wybodaeth am sut yr ydym yn casglu, yn defnyddio ac yn storio eich data, ewch i’n gwefan i weld ein Polisi Diogelu Data yn [www.bigfreshcatering.co.uk](http://www.bigfreshcatering.co.uk)

**Pryderon neu Gwynion**

Os oes gennych bryder neu gŵyn am y ffordd rydym yn defnyddio eich data personol, dylech godi eich pryder gyda ni yn y lle cyntaf neu’n uniongyrchol gyda Swyddfa’r Comisiynydd Gwybodaeth.

**Manylion cyswllt**

Os hoffech drafod unrhyw beth yn yr hysbysiad preifatrwydd hwn, cysylltwch â: Y Rheolwr Gyfarwyddwr, Big Fresh Catering Company, Swyddfa Ddinesig, Heol Holltwn, Y Barri, Bro Morgannwg, CF63 4RU

Ffôn: 029 20673037

**Manylion cyswllt Swyddfa’r Comisiynydd Gwybodaeth.**

Sef:

Swyddfa’r Comisiynydd Gwybodaeth, 2il lawr, Tŷ Churchill, Ffordd Churchill, Caerdydd, CF10 2HH

Ffôn: 029 2067 8400 Ffacs: 029 2067 8399

E-bost: wales@ico.org.uk